02014D0726(01) — ET — 09.01.2015 — 001.001

Käesolev tekst on üksnes dokumenteerimisvahend ning sel ei ole mingit õiguslikku mõju. Liidu institutsioonid ei vastuta selle teksti sisu eest. Asjakohaste õigusaktide autentsed versioonid, sealhulgas nende preambulid, on avaldatud Euroopa Liidu Teatajas ning on kättesaadavad EUR-Lexi veebisaidil. Need ametlikud tekstid on vahetult kättesaadavad käesolevasse dokumenti lisatud linkide kaudu

Muudetud:









▼B

KOMISJONI RAKENDUSOTSUS,

24. juuli 2014,

millega kehtestatakse komisjoni ►M1 2014. aasta ◄ tööprogramm Euroopa Liidu referentlaboritele rahalise toetuse andmise kohta

2014/C 244/06







Artikkel 1

Tööprogramm

Võetakse vastu lisas esitatud aastane tööprogramm Euroopa Liidu referentlaborite liidupoolse kaasrahastamisega programmide rakendamiseks 2015. aastal.

Aastane tööprogramm on ►M1 2014 ◄ . aastal assigneeringutest rahastatavate meetmete rahastamisotsus finantsmääruse artikli 84 tähenduses.

Artikkel 2

Liidu toetus

▼M1

Toetuse maksimummäär 2014. aasta programmile, mida toetusesaajad rakendavad 2015. aastal, on 15 500 000 eurot ning see eraldatakse järgmiselt Euroopa Liidu 2014. aasta üldeelarve eelarverealt: 17.0403.

▼B

Artikkel 3

Toetused

Toetusi võib anda ilma konkursikutset esitamata lisas kindlaks määratud asutustele samas sätestatud tingimustel.









LISA

►M1 komisjoni 2014. aasta tööprogrammi ◄ ja Euroopa Liidu referentlaboritele antava rahalise toetuse kohta

▼M1

ELi referentlaborid – komisjoni 2014. aasta tööprogramm

▼B

1.1. Sissejuhatus

Määruses (EL) nr 652/2014 esitatud eesmärkidest lähtuvalt sisaldab käesolev tööprogramm ►M1 ————— ◄ rahastatavaid meetmeid ja eelarve jaotust toetuste jaoks, mis rakendatakse otsese eelarve täimise raames ja antakse Euroopa Liidu referentlaboritele liidu toetusena kasutamiseks toidu- ja söödaohutuse, loomatervise, loomade heaolu ja taimetervise valdkonnas meetmete võtmiseks ja ülesannete täitmiseks, nagu on sätestatud määruse (EÜ) nr 882/2004 artiklis 32.

EL kaasrahastab ELi referentlaboreid eesmärgiga tagada ELis ühtlustatud ja kõrgel tasemel katsete tegemine, et toetada riskijuhtimisega (ja riskihindamisega) seotud komisjoni meetmeid. ELi referentlaborid on üldiselt osa (riiklikest) avalik-õiguslikest institutsioonidest, näiteks riiklikud referentlaborid või Maailma Loomatervishoiu Organisatsiooni piirkondlikud referentlaborid, kus erialane pädevus on pikka aega olnud kõrgel tasemel. Need määrab komisjon kooskõlas valdkondlike õigusaktidega. Määruse (EÜ) nr 882/2004 VII lisas on esitatud loetelu 44st Euroopa Liidu referentlaborist.

Komisjon teeb ELi referentlaboritega tihedat koostööd; koos riiklike referentlaboritega on neil oluline ülesanne pakkuda teaduslikku ja tehnilist tuge toidu ja sööda suhtes kohaldatava ametliku kontrolli ühtlustatud tavade kehtestamiseks, nagu on nõutud määrusega (EÜ) nr 882/2004.

Käesoleva tööprogrammi rakendamiseks peab komisjon enne heaks kiitma ELi referentlaborite tööprogrammid, mis peavad olema kooskõlas käesolevas tööprogrammis esitatud eesmärkide ja prioriteetidega. Kui tööprogrammid on heaks kiidetud, peavad ELi referentlaborid neid rakendama ja esitama komisjonile selle kohta aruande.

1.2. Õiguslik alus

— Euroopa Parlamendi ja nõukogu 29. aprilli 2004. aasta määruse (EÜ) nr 882/2004 (ametlike kontrollide kohta, mida tehakse sööda- ja toidualaste õigusnormide ning loomatervishoidu ja loomade heaolu käsitlevate eeskirjade täitmise kontrollimise tagamiseks) (ELT L 165, 30.4.2004, lk 1) artikli 32 lõige 7.

— Euroopa Parlamendi ja nõukogu 15. mai 2014. aasta määruse (EL) nr 652/2014 (millega nähakse ette sätted toiduahela, loomade tervise ja heaolu ning taimetervise ja taimse paljundusmaterjaliga seotud kulude haldamise kohta) (ELT L 189, 27.6.2014, lk 1) artikli 36 lõige 1.

1.3. Eelarverida

— 17.0403

1.4. Eesmärgid – soovitavad tulemused – meetmed

a) Üldeesmärk

— Aidata kaasa inimeste, loomade ja taimede hea tervisliku seisundi saavutamisele, tagades tarbijate ja keskkonna kõrgetasemelise kaitse ning soodustades samal ajal konkurentsi ja töökohtade loomist.

b) Erieesmärgid

— Edendada kõrgetasemelist toidu- ja söödaohutust ning toidu- ja söödatootmise ohutust ja parandada loomade tervislikku seisundit;

— edendada kahjurite varast avastamist ja likvideerimist;

— muuta ametlik kontroll tõhusamaks, tulemusrikkamaks ja usaldusväärsemaks.

c) Tegevuseesmärgid, näitajad ja soovitud tulemused







Tegevuseesmärgid Näitaja Oodatav tulemus 1 Tagada ELi referentlaborite süsteemis kvaliteetsete analüüsimeetodite väljatöötamine ja kasutamine Analüüsimeetodite kvaliteet Kõrgel tasemel kättesaadavad analüüsimeetodid 2 Hoida pädevuse kontroll sobival tasemel, tagades seega kontrolli analüüsimeetodite tõhususe Võrdluskatsete sooritamise tase võrrelduna aastauuringute tulemustega Kõik riiklikud referentlaborid sooritavad testid edukalt 3 Tagada ELi referentlaborite pakutava teadus- ja tehnilise abi kättesaadavus Rahulolu ELi referentlaborite pakutava abiga Õigeaegsed ja piisavad vastused kõigile abitaotlustele 4 Tagada ELi referentlaborite rahastamistsükli usaldusväärne ja tõhus juhtimine ELi referentlaborite programmide rahastamistsüklite vajalike etappide täitmise ajakavad ja määr Õigeaegselt ja täielikult läbitud rahastamistsükkel

d) Tegevuseesmärkide täitmiseks vajalikud meetmed ja tegevused

Tegevuseesmärk nr 1: ELi referentlaborite võrgustikus kvaliteetsete analüüsimeetodite väljatöötamine ja kasutamine

— Analüüsi- ja võrdlusmeetodite levitamine ELi referentlaboritelt riiklikele referentlaboritele

— ELi referentlaborite avaldatavate uute meetodite ja vastavate valideerimisuuringute jälgimine

— ELi referentlaborite töö koordineerimine seoses uute analüüsimeetodite kohaldamise praktilise korraldusega

— ELi referentlaborite, riiklike referentlaborite ja liikmesriikide vaheline koordineerimine 2016. aasta tööprogrammide ettevalmistamiseks seoses uute või täiustatud meetoditega ja/või meetodite ja võrdlusmaterjalide levitamisviisidega

— Koolituste, koosolekute ja seminaride korraldamine ELi referentlaborite poolt selleks, et ühtlustada diagnoosi- ja analüüsimeetodeid

— ELi referentlaborite ja kolmandate riikide laborite koostöö algatamine

Tegevuseesmärk nr 2: hoida pädevuse kontrolli kvaliteet sobival tasemel, tagades seega kontrolli analüüsimeetodite tõhususe

— ELi referentlaborite sooritatavate võrdluskatsete kavandamine ja algatamine kooskõlas rahvusvaheliselt tunnustatud korraga

— Puudulike tulemustega seotud küsimuste lahendamine ELi referentlaborite võrgustikus

— ELi referentlaborite, riiklike referentlaborite ja liikmesriikide vaheline koordineerimine, et kavandada tööprogrammides tulemuskontrolli.

Tegevuseesmärk nr 3: tagada ELi referentlaborite pakutava teadus- ja tehnilise abi kättesaadavus

— ELi referentlaborite küsitlus otsustusprotsessi ja nõuete täitmise tagamise kohta

— ELi referentlaborite ning EFSA ja rahvusvaheliste organisatsioonide vahelise koostöö algatamine

— ELi referentlaboritelt teadusliku ja tehnilise abi saamiseks koosolekute korraldamine

— Analüüsimeetodeid käsitleva nõustamise algatamine

— ELi referentlaboritelt abi saamiseks vajaliku võrgustikutöö korraldamine.

Tegevuseesmärk nr 4: tagada ELi referentlaborite rahastamistsükli usaldusväärne ja tõhus juhtimine

— ELi referentlaborite tööprogrammide kogumine, kontrollimine ja valideerimine

— Kulude järelevalve ja kontroll

— ELi referentlaboritega ühenduse pidamine nende tööprogrammide elluviimiseks

— ELi referentlabori aastase tehnilise ja finantsaruande hindamine

— ELi referentlaborite toetamine nende aasta tööprogrammide ettevalmistamisel

— ELi referentlabori esitatud tulemusnäitaja eel- ja järelhindamine.

1.5. Prioriteedid

Riskitaseme vähendamise ja nõuete täitmise tagamise vajadused määrusega (EÜ) nr 882/2004 hõlmatavates valdkondades arenevad pidevalt. Viimastel aastatel on esile kerkinud uued probleemid, mis tulenevad loomade, toidu ja sööda ning nende tootmiseks kasutatavate loomsete ainete kaubandusmahu suurenemisest ning teaduse ja tehnika arengust ning sellest tulenevalt ka diagnoositehnikate arengust.

Vaja on koordineeritud lähenemisviisi, et tagada:

— kaitse taas esile kerkivate uute või suurenenud riskide eest;

— toidu ja sööda kaudu levivate haiguste ja ohtude vältimine ja varajane avastamine;

— nõuete täitmise tõhus tagamine ja ametliku kontrolli tõhus rakendamine.

ELi referentlaborid, riiklikud referentlaborid ja liikmesriikide pädevad asutused moodustavad võrgustiku, millel on väga oluline roll nii hädaolukorras kui ka tavapärastes olukordades. Võrgustiku usaldusväärsuse ja selle rolli säilitamine on komisjoni tööprogrammide pidev prioriteet ►M1 mitte ainult 2014. aastaks ◄ , vaid ka tulevikus.

2015. aasta on esimene aasta, mil kohaldatakse määruse (EL) nr 652/2014 sätteid ELi referentlaborite kulude haldamise suhtes, ning seepärast on see üleminekuaasta. Prioriteedid järgivad eespool esitatud tegevuseesmärke ja nende üksikasju arendatakse välja koos ELi referentlaboritega nende tööprogrammides. Üldiselt keskendutakse järgmisele:

— ohtude (kemikaalid, saastumine, pestitsiidid, patogeenid) mõõtmiseks ja tuvastamiseks, lubamatute GMO-de toidus ja söödas esinemise, lubamatute ainete või lubatud ainete lubamatu kasutamise avastamiseks vajaliku sertifitseeritud võrdlusmaterjali ning standard- ja valideeritud meetodite väljatöötamisel;

— ainete ja lubatud GMO-de analüüsimine, et kontrollida toidu-, sööda- ja loomatervisealaste õigusaktide järgimist;

— sobivaid analüüsimeetodeid käsitleva teabe kasutamine ja levitamine;

— usaldusväärse analüüsisuutlikkuse arendamine, et avastada nõuete rikkumisi (DNA, pestitsiidide, lisandite testimine).

Kuigi käesolevas tööprogrammis esitatud põhitegevusi ja prioriteete võetakse arvesse koostöös ELi referentlaboritega nende tööprogrammide kehtestamisel, on vaja paindlikkust meetmete jaoks, mis tulenevad prognoosimatutest asjaoludest (nt prioriteetsete haiguste uuesti esilekerkimine, uute haiguste võimalik sissetoomine, tarneahelate muutumine üha keerukamaks).

1.6. Rahastatavate meetmete kirjeldus







Pestitsiidid — loomses toidus, teraviljas ja puuviljades ning köögiviljades pestitsiidide jääkide analüüsimise uute ja täiustatud meetodite välja töötamine ja valideerimine; — komisjonile teadus- ja tehnilise abi andmine seoses jääkide määramispiiride ja määratlusega määruse (EÜ) nr 396/2005 artikliga 12 ette nähtud kõikide kehtivate jääkide piirnormide läbivaatamise raames. Saasteained — söödas alla piirnormi esinevate dioksiinide ja dioksiinitaoliste polüklooritud bifenüülide (PCB-de) gaasikromatograafia-massispektromeetria abil tehtud analüüsi usaldusväärsus; — toidus ja söödas metallide avastamine mitut analüüsi ühendavate meetodite abil; — polütsükliliste aromaatsete süsivesinike määramine toidus sõelanalüüsimeetodite abil; — mükotoksiinide kontrolli analüüsitulemuste usaldusväärsuse tagamine, võttes eelkõige arvesse uusi õigusnorme (nt sõeluuringute meetodite kasutamine, tsitriniini kontroll). Jäägid — loomset päritolu toiduainetes esinevate veterinaarravimite jääkide (sh keelatud ained ja keelatud kasutusotstarbed) analüüsimise jaoks meetodite välja töötamine ja levitamine; — jääkide seire analüüsiaspektidega seotud tehniline abi; — riiklike referentlaborite pädevuse hoidmine piisaval tasemel. Bioloogilised ohud — bioloogiliste ohtude uute kvaliteetsete analüüsimeetodite hindamine; — olemasolevate meetodite täiustamine; — riiklike referentlaborite pädevuse hoidmine piisaval tasemel, et tagada ametliku kontrolli analüüsimeetodite usaldusväärsus ja tõhusus; — analüüsiaspektidega seotud tehnilise abi osutamine komisjonile. Toiduga kokku puutuvad materjalid, GMOd, söödalisandid — keraamilistest materjalidest metallide migreerumise uute ja täiustatud katsemeetodite väljatöötamine ja valideerimine nõukogu direktiivi 84/500/EMÜ (1) läbivaatamise raames; — selliste uute meetodite kiirema kogumise ettevalmistamine, mille puhul nõutakse meetodi kirjeldust komisjoni määruse (EL) nr 10/2011 (2) kohaselt, sh levitamise eesmärgil elektroonilise andmebaasi väljatöötamine; — GMO-de tuvastamise jaoks suure tootlikkusega analüüsimeetodite väljatöötamine ja nende levitamine riiklikele referentlaboritele; — riiklikele referentlaboritele ja kolmandatele riikidele koolituste, teabe ja ajakohastamisvõimaluste pakkumine; — söödas esinevate rasvlahustuvate vitamiinide, karotenoidide ja koobalti analüüsimine ja testimine; — kvaliteetsete analüüsimeetodite rakendamise ja analüüsitulemuste usaldusväärsuse tagamine. Loomatervis — loomataudide kvaliteetsete analüüsimeetodite väljatöötamine ja rakendamine; — pädevuse kontrolli kvaliteedi hoidmine sobival tasemel, tagades seega kontrolli analüüsimeetodite tõhususe. (1) Nõukogu direktiiv 84/500/EMÜ, 15. oktoober 1984, toiduainetega kokkupuutumiseks ettenähtud keraamikatooteid käsitlevate liikmesriikide õigusaktide ühtlustamise kohta (EÜT L 277, 20.10.1984, lk 12). (2) Komisjoni määrus (EL) nr 10/2011, 14. jaanuar 2011, toiduga kokkupuutumiseks ettenähtud plastikmaterjalide ja -esemete kohta (ELT L 12, 15.1.2011, lk 1).

1.7. Põhikriteeriumid

1. Rahastamiskõlblikkuse kriteeriumid

— ELi referentlabori staatus kooskõlas määrusega (EÜ) nr 882/2004, välja arvatud Teadusuuringute Ühiskeskuse alla kuuluvad ELi referentlaborid.

2. Väljajätmise kriteeriumid

Taotlejad ei ole üheski finantsmääruse artiklites 106 ja 107 loetletud välistavas olukorras.

3. Toetuse andmise kriteeriumid

▼M1

— Kooskõla komisjoni 2014. aasta tööprogrammis esitatud eesmärkide ja prioriteetidega.

▼B

1.8. Rakendamine

Tööprogrammi rakendab komisjon otse.

1.9. Esialgne ajakava ja ilma konkursikutseta antavate toetuste esialgne summa

Jaanuar 2015.

1.10. Kogukulude kaasrahastamise võimalik maksimummäär

100 %